David S. Rohde

David Stephenson ROHDE (naskita la 7-an de aŭgusto 1967 en Majno) estas usona enketa ĵurnalisto por The New York Times. De julio 2002 ĝis decembro 2004, li estris la sud-azian oficejon de la Times en Nov-Delhio. Laborante kiel raportisto por la prestiĝa ĉiutaga gazeto The Christian Science Monitor, Rohde gajnis la Premion Pulitzer en 1996 pro sia raportado pri la masakro de Srebrenico. En 2008, li ricevis duan Premion Pulitzer pro sia raportado pri la konfliktoj en Afganio kaj Pakistano.

En novembro 2008, Rohde estis kidnapita de talibano, sed sukcesis eskapi en junio 2009 post sep monatoj da kaptiteco.

 Raportado 
La ĵurnalisma laboro de Rohde kontribuis al la malkaŝo kaj enketo de la masakro de Srebrenico, kie laŭtakse 8,000 bosnianoj — plejparte viroj kaj knaboj — estis murditaj en julio 1995. Li ricevis la Premion Pulitzer pro ĉi tiu laboro en 1996. Baldaŭ poste, li komencis labori por The New York Times.

En 2012, la Internacia Gazetara Instituto (IPI) honoris lin pro lia raportado pri la balkana konflikto, aljuĝante al li la titolon "Heroo de Monda Gazetara Libereco". 

Ekde sia tempo ĉe la New York Times, Rohde raportis pri pacsekurigaj mezuroj en Afganio kaj Irako, interalie, kaj verkis artikolojn pri liberigitaj kaptitoj de la prizonkoncentrejo Guantanamo Bay Naval Base.

En 2008, Rohde, kune kun alia raportisto kaj ilia ŝoforo, estis kidnapitaj proksime de Kabulo. La New York Times kaj aliaj amaskomunikiloj tenis la okazaĵon sekreta por pliigi la ŝancojn de la ostaĝoj je travivado. Kun la subteno de Vikipediaj administrantoj ĝia fondinto, Jimmy Wales, la informo estis nelonge kaŝita eĉ de la paĝoj de la platformo. Sep monatojn post lia kidnapo, Rohde sukcesis eskapi  Antaŭ 2020, Rohde fariĝis administra novaĵredaktisto ĉe Newyorker.com.

 Referencoj 

 Eksteraj ligiloj 

 Tenita de la Talibano: Raportada vizito fariĝas forkapto – interaktiva ĉefaĵo de The New York Times

Kategorio:Usonaj militkorespondantoj
Kategorio:Usonaj ĵurnalistoj